আগন্তুক লোকসভা নিৰ্বাচনৰ বাবে আজি কোকৰাঝাৰ লোকসভা সমষ্টিৰ কংগ্ৰেছ প্ৰাৰ্থী শব্দৰাম ৰাভাই সদল বলে গৈ কোকৰাঝাৰ নিৰ্বাচনী ৰিটাৰ্নিং বিষয়াৰ কাৰ্যালয়ত মনোনয়ন পত্ৰ দাখিল কৰে।
মনোনয়ন পত্ৰ দাখিলৰ সময়ত ৰাভাই শতাধিক দলীয় কৰ্ম-কৰ্তা আৰু সমৰ্থকৰ সৈতে সমদল কৰি আহি মনোনয়ন পত্ৰ দাখিল কৰে। বিভিন্ন দল-সংগঠনৰ প্ৰতিনিধিসকলেও সাংস্কৃতিক শোভাযাত্ৰাৰে সংগ দিয়ে কংগ্ৰেছৰ প্ৰাৰ্থীগৰাকীৰ মনোনয়নৰ সময়ত।
মনোনয়ন দাখিলৰ পাছত সংবাদ মাধ্যমৰ সৈতে হোৱা মুখামুখিত শব্দৰাম ৰাভাই কোকৰাঝাৰ সমষ্টিৰ পৰা তেওঁ বিপুল ভোটত জয়লাভ কৰিব বুলি কয়।
আনহাতে, বৰ্তমানৰ সাংসদ নৱ কুমাৰ শৰণীয়া নিৰ্বাচনৰ কোনো ফেক্টৰ নহয় বুলি উল্লেখ কৰি বি পি এফৰ প্ৰাৰ্থী প্ৰমীলা ৰাণী ব্ৰহ্মৰ লগতো তেওঁৰ প্ৰতিদ্বন্দ্বিতা নহয় বুলি কয়। কোকৰাঝাৰত মূল যুঁজখন য়ু পি পি এলৰ প্ৰাৰ্থী উৰ্খাও ব্ৰহ্মৰ লগতহে কংগ্ৰেছৰ হ'ব বুলি তাৎপৰ্য্যপূৰ্ণ মন্তব্য কৰে কংগ্ৰেছৰ প্ৰাৰ্থীগৰাকীয়ে।
উল্লেখযোগ্য যে, কোকৰাঝাৰ সমষ্টিত ৰাজ্যৰ তৃতীয় পৰ্য্যায় অৰ্থাৎ ২৩ এপ্ৰিলত নিৰ্বাচন অনুষ্ঠিত হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
